Оюн, Дина Ивановна

Дина Ивановна Оюн (1963 чылдың июнь 25, Кызыл хоорай, Тыва Республика) — российжи политик, Россия Федерациязының Федералдыг Чыыжының Федерация Чөвүлелинде Тыва Республиканың күрүне эрге-чагыргазының хоойлу-дүрүм үндүрер органындан төлээзи..

 Намдары 
Дина Оюн родилась 1963 чылдың июнь 25-те Тыва Республиканың Кызыл хоорайга төрүттүнген.

Москваның «Чоннар найыралы» орденниг күрүнениң «Морис Торез» аттыг даштыкы дылдар институдунга өөренгеш,  «даштыкы дылдар: англи болгаш испан дылдар» деп эртем чедип алган. Ооң соонда ВЛКСМ-ниң Төп комитединиң чанында Комсомолдуң дээди школазынга немелде эртем чедип алган.

1985 чылда ВЛКСМ-ниң Кызылда хоркомунуң Кызылдың авто-орук техникумунуң харыысалгалыг секретары кылдыр ажылдай берген. 1988 чылдан тура комсомолчу организациялар килдизиниң инструктору, ВЛКСМ-ниң комсомолчу организациялар болгаш кадрлар-биле ажыл килдизиниң Төп чер секторунуң эргелекчизи, ВЛКСМ-ниң сургуулдар отрядының Тывада область штавының комиссары болгаш «Надежда» аттыг аныяктар организацияларының каттыжыышкынының директору кылдыр ажылдап чораан.

1991 чылдан Тыва гуманитарлыг төптүң директору кылдыр ажылдай берген. Ооң соонда телевидениеге корреспондентилей берген, улаштыр «Доңмас-Суг» аттыг уран чүүл каттыжыышкынының редактору база ГТРК «Тыва» телевидениениң редактору бооп ажылдаан. 1999 чылдан тура Тыва Республиканың Дээди хуралының Аппарадының информация-сайгарылгалыг эргелелин удуртуп турган.

2003 чылда Россияның Даштыкы херектер яамызының Дипломаттыг академиязының дипломун холга туткан. Чедип алган эртеми «Специалист в области международных отношений».

2007 чылдан Тыва Республиканың Чазааның Даргазының сүмелекчизи. 2010 чылда Тыва Республиканың Чазааның Даргазының оралакчызы кылдыр томуйлаттырган. 

2012 чылдан 2013 чылга чедир АНО ИА «Тува-Онлайн» агенствонуң кол редактору.

2013 чылдың сентябрь 9-тан Кызыл хоорайның Төлээлекчилер Хуралының депутады кылдыр соңгуттурган, а сентябрь 25-тен Кызыл хоорайның Төлээлекчилер Хуралының даргазынга чаңгыс үн-биле соңгуттурган. Ооң-биле чергелештир 2018 чылга чедир Тыва Республиканың Кызыл хоорайының баштыңы кылдыр ажылдап чораан. 

2019 чылда Дина Оюн НО ИА «Тува-Онлайн» агенствонуң кол редактору кылдыр эглип келген.

2019 чылдың сентябрьда Тыва Республиканың Дээди Хуралының депутады кылдыр соңгуттурган. Октябрь 14-те депутаттарның шиитпири-биле Россия Федерациязының Федералдыг Чыыжының Федерация Чөвүлелинде Тыва Республиканың күрүне эрге-чагыргазының хоойлу-дүрүм үндүрер органындан төлээзи кылдыр чоруттурган. 

 Шаңналдары 

 «Тиилелге» аттыг Россияның организастыг комитединиң стол кырынга салыр медалы;
 «Тыва Республиканың алдарлыг ажылдакчызы» деп хүндүлүг ат.

 Демдеглелдер 

 Шөлүглер 
1. Член Комитета Совета Федерации по бюджету и финансовым рынкам Оюн Дина Ивановна

2. ДИНА ОЮН. Я ЛЮБЛЮ СЛУХИ О СЕБЕ

3. Дина Оюн наделена полномочиями члена Совета Федерации Федерального Собрания Российской Федерации 

4. Дина Оюн – новый энергичный политический тяжеловес от Тувы

5. Парламент Тувы в Совфеде представит экс-глава Кызыла Дина Оюн

6. За государственную электронную Туву будет отвечать Дина Оюн
Аңгылал:Алфавиттээн кижилер
Аңгылал:Июньнуң 25 төрүттүнген